फिल्म समीक्षक और साधारण फिल्म दर्शक सभी ने राजकपूर को खूब सराहा. फिल्म इतिहासकार और फिल्मों के दीवाने सब उन्हें भारतीय फिल्म का ‘चार्ली चैपलिन’ कहते हैं. उनकी प्रसिद्धी विश्व भर में है. अफ्रीका, मध्य-पूर्वी, रूस (सोवियत संघ), चीन, दक्षिण-पूर्वी एशिया आदि हर जगह पर उनकी खूब प्रशंसा हुई. राजकपूर भारतीय सिनेमा के पथ प्रदर्शकों में से एक हैं. उनके अन्दर लोगों की दिलचस्पी और फिल्मों की गहरी समझ थी. ‘आग’, ‘श्री 420′ और ‘जिस देश में गंगा बहती है’ जैसी फिल्मों में देशभक्ति का सन्देश मिलता है जिसने फिल्म निर्माताओं को देशभक्ति फ़िल्में बनाने के लिए प्रेरित किया.